คือประำเดือนพึ่งหมดแล้วมีอะไรกับแฟนหลังจากนั่น4วัน ก็มีเลือดสีแดงออกมานี้คือเลือดล้างหน้าเด็กไหมค่ะแต่แฟนหลั่งนอกแล้วกินยาคุมแล้วค่ะแต่หลังจากกินก็มีอะไรกันอีกยะท้องไหมค่ะ
สวัสดีค่ะ หากวันที่มีเพศสัมพันธ์ นับได้เกิน 7 วัน จากวันแรกที่มีประจำเดือนมา ก็จะถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%สำหรับยาคุมที่ได้ทานไป หากหมายถึงยาคุมฉุกเฉิน และได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะและหลังจากทานยาคุมฉุกเฉินไปแล้วนานเกิน 12 ชั่วโมง แล้วได้มีเพศสัมพันธ์อีก ก็จะมีโอกาสตั้งครรภ์ได้ค่ะ เพราะยาคุมฉุกเฉินจะไม่สามารถช่วยป้องกันการตั้งครรภ์ได้แล้วส่วนเลือดที่ออก 4 วันหลังจากที่มีเพศสัมพันธ์ไป น่าจะเป็นเลือดที่เกิดจากผลข้างเคียงของยาคุมฉุกเฉินได้ค่ะ ไม่น่าเป็นเลือดล้างหน้าเด็ก เพราะเลือดล้างหน้าเด็กจะเกิดหลังจากมีเพศสัมพันธ์ไปแล้วประมาณ 6-12 วันหลังจากนี้ หากจะมีเพศสัมพันธ์ ก็ควรใช้ถุงยางอนามัยป้องกัน และรอประจำเดือนมา หากประจำเดือนไม่มา ก็ควรตรวจหาการตั้งครรภ์ดู แต่หากประจำเดือนมา แนะนำควรเริ่มใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด เป็นต้น